Michael Korycius
Michael Korycius Res apud Vicidata repertae: Nativitas: 4 Septembris 1714; Dzitryki Obitus: 10 Martii 1781, 1791; Minscum Michael Korycius vel Korycki (Albaruthenice Міхал Карыцкі), die 4 Septemberis anno 1714 in Ditryki vico castellaniae Lidensis palatinatus Vilnensis natus et die 10 Martis anno 1781 Minsci mortuus, fuit Iesuita et poeta Latinus originis Lituanae vel Albaruthenicae. In familia nobili natus est. In schola Iesuitica Bobruiscensi et in Academia Vilnensi Societatis Iesu educatus. Anno 1730 in societatem Iesu ingressus est et anno 1742 sacerdos factus est. In Academia Vilnensi, in collegiis Varsoviensi, Pinscensi, Minscensi, Polotiensi docebat. Adamus Narussewicius(pl) discipulus Corycii fuit. Carmina Korycii in Musarum Sarmaticarum speciminibus novis anno 1771 edita sunt, ubi poëtarum Polonorum, qui Romana lingua cecinerunt, huius aevi facile princeps nominatur, et post mortem Michaelis Polotiae anno 1817.